CELEX: 32016R1006
Language: el
Date: 2016-06-22 00:00:00
Title: Εκτελεστικός κανονισμός (ΕΕ) 2016/1006 της Επιτροπής, της 22ας Ιουνίου 2016, για τροποποίηση του κανονισμού (ΕΚ) αριθ. 255/2010 όσον αφορά τις διατάξεις του ΔΟΠΑ που αναφέρονται στο άρθρο 3 παράγραφος 1 (Κείμενο που παρουσιάζει ενδιαφέρον για τον ΕΟΧ)

23.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 165/8
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1006 ΤΗΣ ΕΠΙΤΡΟΠΉΣ
   της 22ας Ιουνίου 2016
   για τροποποίηση του κανονισμού (ΕΚ) αριθ. 255/2010 όσον αφορά τις διατάξεις του ΔΟΠΑ που αναφέρονται στο άρθρο 3 παράγραφος 1
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 551/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για την οργάνωση και τη χρήση του εναέριου χώρου στο πλαίσιο του Ενιαίου Ευρωπαϊκού Ουρανού (κανονισμός για τον εναέριο χώρο) (1), και ιδίως το άρθρο 6 παράγραφος 7,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 3 παράγραφος 1 του κανονισμού (ΕΕ) αριθ. 255/2010 της Επιτροπής, της 25ης Μαρτίου 2010, για καθορισμό κοινών κανόνων διαχείρισης της ροής της εναέριας κυκλοφορίας (2), απαιτείται ο σχεδιασμός, ο συντονισμός και η εκτέλεση των μέτρων διαχείρισης της ροής της εναέριας κυκλοφορίας (ATFM) από τα συμβαλλόμενα μέρη, ή φορείς που ενεργούν εξ ονόματός τους, τα οποία συμμετέχουν στις διαδικασίες διαχείρισης της ροής της εναέριας κυκλοφορίας που αναφέρονται στο άρθρο 1 παράγραφος 3, να ανταποκρίνονται στις διατάξεις του ΔΟΠΑ που προσδιορίζονται στο παράρτημα. Το εν λόγω παράρτημα παραπέμπει σε ορισμούς και ποικίλες διατάξεις που προβλέπονται στο παράρτημα 11 της σύμβασης για τη Διεθνή Πολιτική Αεροπορία (σύμβαση του Σικάγου), και πιο συγκεκριμένα στη δέκατη τρίτη έκδοση του Ιουλίου 2001, η οποία εμπεριέχει την τροπολογία αριθ. 47. Αφότου εκδόθηκε ο κανονισμός (ΕΕ) αριθ. 255/2010 ο ΔΟΠΑ έχει τροποποιήσει διαφόρους ορισμούς και διατάξεις του παραρτήματος 11 της σύμβασης του Σικάγου και μάλιστα ενσωμάτωσε πρόσφατα την τροπολογία αριθ. 49.
            
         
               (2)
            
            
               Το παράρτημα του κανονισμού (ΕΕ) αριθ. 255/2010 παραπέμπει επίσης στις διατάξεις που εγγράφου 7030 του ΔΟΠΑ (Συμπληρωματικές Διαδικασίες Περιοχής) και, ειδικότερα, στην πέμπτη έκδοσή του με ημερομηνία 2007. Ωστόσο, η πέμπτη έκδοση του εγγράφου 7030 χρονολογείται στην πραγματικότητα από το 2008 και η παραπομπή στην ημερομηνία έκδοσης 2007 πρέπει να διορθωθεί.
            
         
               (3)
            
            
               Οι παραπομπές του κανονισμού (ΕΕ) αριθ. 255/2010 στο παράρτημα 11 της σύμβασης του Σικάγου και στο έγγραφο 7030 του ΔΟΠΑ πρέπει, επομένως, να τροποποιηθούν και να επικαιροποιηθούν, ώστε τα κράτη μέλη να είναι σε θέση να τηρούν τις διεθνείς νομικές υποχρεώσεις τους και να εξασφαλισθεί συνοχή με το διεθνές ρυθμιστικό πλαίσιο του ΔΟΠΑ.
            
         
               (4)
            
            
               Επομένως, ο κανονισμός (ΕΕ) αριθ. 255/2010 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ενιαίου Ουρανού που συστάθηκε με το άρθρο 5 του κανονισμού (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου (3),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το κείμενο παράρτημα του κανονισμού (ΕΚ) αριθ. 255/2010 αντικαθίσταται από το ακόλουθο κείμενο:
   
      
         «ΠΑΡΑΡΤΗΜΑ
         
            Κατάλογος των διατάξεων του Διεθνούς Οργανισμού Πολιτικής Αεροπορίας σχετικά με τη διαχείριση της ροής της εναέριας κυκλοφορίας
         
         
                     1.
                  
                  
                     Κεφάλαιο 3 παράγραφος 3.7.5 (διαχείριση της ροής της εναέριας κυκλοφορίας) του παραρτήματος 11 της σύμβασης του Σικάγου — Υπηρεσίες εναέριας κυκλοφορίας (13η έκδοση — Ιούλιος 2001, όπου έχει ενσωματωθεί η τροποποίηση αριθ. 49).
                  
               
                     2.
                  
                  
                     Κεφάλαιο 3 (ικανότητα εξυπηρέτησης του συστήματος της εναέριας κυκλοφορίας (ATS) και διαχείριση της ροής της εναέριας κυκλοφορίας) του εγγρ. αριθ. 4444 του ΔΟΠΑ, Διαδικασίες υπηρεσιών αεροναυτιλίας — Διαχείριση της εναέριας κυκλοφορίας (PANS-ATM) (15η έκδοση — 2007).
                  
               
                     3.
                  
                  
                     Κεφάλαιο 8 παράγραφος 8.3. (εξαιρέσεις από την κατανομή χρονοθυρίδων ATFM) του εγγρ. αριθ. 7030 του ΔΟΠΑ, Συμπληρωματικές Διαδικασίες Ευρωπαϊκής Περιοχής (EUR) (5η έκδοση 2008).
                  
               
                     4.
                  
                  
                     Κεφάλαιο 8 παράγραφος 8.4 1.γ). (Τήρηση των μέτρων διαχείρισης της ροής της εναέριας κυκλοφορίας (ATFM) από τους φορείς εκμετάλλευσης αεροσκαφών) του εγγρ. αριθ. 7030 του ΔΟΠΑ, Συμπληρωματικές Διαδικασίες Ευρωπαϊκής Περιοχής (EUR) (5η έκδοση 2008).
                  
               
                     5.
                  
                  
                     Κεφάλαιο 2 παράγραφος 2.3.2 (αλλαγές της υπολογιζόμενης ώρας έναρξης τροχοδρόμησης (EOBT)) του εγγρ. αριθ. 7030 του ΔΟΠΑ, Συμπληρωματικές Διαδικασίες Ευρωπαϊκής Περιοχής (EUR) (5η έκδοση 2008).».
                  
               
   
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουνίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 96 της 31.3.2004, σ. 20.
   
      (2)  Κανονισμός (ΕΕ) αριθ. 255/2010 της Επιτροπής, της 25ης Μαρτίου 2010, για καθορισμό κοινών κανόνων διαχείρισης της ροής της εναέριας κυκλοφορίας (ΕΕ L 80 της 26.3.2010, σ. 10).
   
      (3)  Κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (κανονισμός-πλαίσιο) (ΕΕ L 96 της 31.3.2004, σ. 1).